open-index/open-wikipedia-markdown huggingface dataset:
Sjøholt

**Sjøholt** on taajama Ålesundin kunnassa Møren ja Romsdalin läänissä Norjassa. Taajaman pinta-ala on 1,6 neliökilometriä ja asukasluku 1&nbsp;550 vuonna 2023. Sjøholt oli aiemmin Ørskogin taajaman hallinnollinen keskus.
## Kuvia

Orskogkyrkje1-Sjoholt-HH.jpg|Ørskogin kirkko

## Lähteet
Etihad Towers

**Etihad Towers** on Abu Dhabissa Yhdistyneissä arabiemiraateissa sijaitseva pilvenpiirtäjäkokonaisuus. Sen korkein rakennus on 305 metriä korkea, joka sisältää asuinhuoneistoja. Muut rakennukset ovat yli 200 metriä korkeita ja sisältävät vaihtelevasti hotellitiloja sekä asuin- ja toimistotiloja. Kaikki rakennukset valmistuivat vuonna 2011.

## Lähteet
Stetteremma

**Stetteramma** on taajama Ålesundin kunnassa Møren ja Romsdalin läänissä Norjassa. Taajaman pinta-ala on 0,3 neliökilometriä ja asukasluku 428 vuonna 2023.
## Lähteet
ADNOC Headquarters

**ADNOC Headquarters** on Abu Dhabissa Yhdistyneissä arabiemiraateissa sijaitseva 342 metriä korkea pilvenpiirtäjä, joka on Abu Dhabi National Oil Companyn pääkonttori. Torni rakennettiin vuosina 2009–2015, ja siinä on 65 kerrosta. Rakennuksessa on toimistotiloja, ja sen runko on valmistettu betonista.

## Lähteet
Steinshamn

**Steinshamn** on taajama Ålesundin kunnassa Møren ja Romsdalin läänissä Norjassa. Taajaman pinta-ala on 0,6 neliökilometriä ja asukasluku 427 vuonna 2023. Steinshamn oli aiemmin Sandøyn kunnan keskustaajama.
## Lähteet
Onan majakka

**Onan majakka** () on Ålesundin kunnassa Møren ja Romsdalin läänissä Norjassa sijaitseva majakka. Se perustettiin vuonna 1867 ja automatisoitiin sekä jätettiin miehittämättömäksi 1971.
## Lähteet

## Aiheesta muualla
The Landmark

**The Landmark** on Abu Dhabissa Yhdistyneissä arabiemiraateissa sijaitseva 324 metriä korkea pilvenpiirtäjä, joka on kaupungin kolmanneksi korkein rakennus. Torni rakennettiin vuosina 2006–2013, ja siinä on 72 kerrosta. Rakennuksessa on asuin- ja toimistotiloja, ja sen rakenne on valmistettu betonista.

## Lähteet
Borgundin kirkko

**Borgundin kirkko** voi tarkoittaa seuraavia:

* Borgundin sauvakirkko, Norjan tunnetuimpiin kuuluva sauvakirkko
* Borgundin kirkko, kirkko Lærdalin kunnassa Norjassa
* Borgundin kirkko, kirkko Ålesundin kunnassa Norjassa
Nation Towers

**Nation Towers** on Abu Dhabissa Yhdistyneissä arabiemiraateissa sijaitseva kahdesta pilvenpiirtäjästä koostuva rakennuskokonaisuus. Siihen kuuluu 268 metriä korkea, 64-kerroksinen asuinrakennus ja 233 metriä korkea, 51-kerroksinen hotelli- ja toimistotiloja sisältava rakennus. Rakennukset valmistuivat vuosina 2012 ja 2013. Rakennusten yhteydessä sijaitsee myös ostoskeskus.

## Lähteet
St. Regis Chicago

**St. Regis Chicago** on Chicagossa Yhdysvalloissa sijaitseva 363 metriä korkea, 101-kerroksinen pilvenpiirtäjä, joka on kaupungin kolmanneksi korkein rakennus. Rakennuksessa on viiden tähden Marriott-hotelli ja asuinhuoneistoja, ja sen rakenne muodostuu teräsbetonista. Torni on saanut energiaystävällisyydestään hopeisen LEED-sertifikaatin.

Rakennuksen perustusten kaivaminen aloitettiin syyskuussa 2016, ja se saavutti lopullisen korkeutensa huhtikuussa 2019. Lopullinen valmistumispäivämäärä oli kesällä 2020.
## Lähteet
NEMA Chicago

**NEMA Chicago** on Chicagossa Yhdysvalloissa sijaitseva 277 metriä korkea pilvenpiirtäjä, joka rakennettiin vuosina 2017–2019. Tornissa on asuinhuoneistoja, ja sen runko on valmistettu betonista. Rakennuksessa on 81 kerrosta, ja sen suunnitteli arkkitehtuuripalveluita tarjoava Magnusson Klemencic Associates.

## Lähteet
Katharine Berkoff

**Katharine Berkoff** (s. 28. tammikuuta 2001) on yhdysvaltalainen uimari. Hän on saavuttanut olympiapronssia 100 metrin selkäuinnissa sekä MM-mitaleja selkäuintimatkoilla ja viesteissä.

Berkoff voitti lyhyen radan MM-kilpailuissa 2021 kultaa 4&nbsp;×&nbsp;50 metrin ja 4&nbsp;×&nbsp;100 metrin vapaauintiviesteissä. Lisäksi hän sai kolmesta viestistä hopeaa ja 100 metrin selkäuinnista pronssia. Pitkän radan MM-kilpailuissa 2022 hän saavutti 50 metrin selkäuinnissa hopeaa hävittyään 0,08 sekunnin erolla Kanadan Kylie Masselle. Pitkän radan MM-kilpailuissa 2023 hän voitti kultaa naisten 4&nbsp;×&nbsp;100 metrin sekauintiviestissä mutta ui vain alkuerissä. Hän saavutti pronssia sekajoukkueiden 4&nbsp;×&nbsp;100 metrin sekauintiviestissä, jossa siinäkin hän ui vain alkuerissä, ja 100 metrin selkäuinnissa. Pariisin olympialaisissa 2024 hän saavutti 100 metrin selkäuinnissa pronssia edellään Australian Kaylee McKeown ja joukkuetoverinsa Regan Smith. Lisäksi hän ui alkuerissä 4&nbsp;×&nbsp;100 metrin sekauintiviestissä, jonka Yhdysvallat loppukilpailussa voitti. Lyhyen radan MM-kilpailuissa 2024 hän sai kultaa 4&nbsp;×&nbsp;100 metrin vapaauintiviestissä ja alkueräuimarina 4&nbsp;×&nbsp;100 metrin sekauintiviestissä, hopeaa 50 ja 100 metrin selkäuinneissa sekä pronssia sekajoukkueiden 4&nbsp;×&nbsp;50 metrin sekauintiviestissä. Singaporen pitkän radan MM-kilpailuissa 2025 hän saavutti kultaa 50 metrin selkäuinnissa ajalla 27,08 ja naisten 4&nbsp;×&nbsp;100 metrin sekauintiviestissä sekä pronssia 100 metrin selkäuinnissa.

Katharine Berkoffin isä David Berkoff on kaksinkertainen sekauintiviestin olympiavoittaja ja kaksinkertainen selkäuinnin olympiamitalisti.

## Lähteet
181 Fremont

**181 Fremont** on San Franciscossa Yhdysvalloissa sijaitseva 247 metriä korkea pilvenpiirtäjä, joka on kaupungin kolmanneksi korkein rakennus. Torni rakennettiin vuosina 2013–2018, ja siinä on 56 kerrosta. Rakennuksessa on asuin- ja toimistotiloja, ja sen päämateriaali on teräs.

Rakennuksen suunnitteli arkkitehtuuripalveluita tarjoava Arup. 

## Lähteet
Arif

**Arif** (oik. **Arif Salum**; s. 15. heinäkuuta 1986) on norjalainen rap-artisti, joka on kotoisin Oslosta. Hän teki läpimurtonsa vuonna 2013 ja on maansa suosituimpia räppäreitä.
## Albumit
* *Aldri og Alltid* (2013)
* *HighEnd / Asfalt* (2015)
* *Meg & deg mot alle* (2017)
* *Arif i Waanderland* (2019)
## Lähteet

## Aiheesta muualla
Salesforce Tower (San Francisco)

**Salesforce Tower** on San Franciscossa Yhdysvalloissa sijaitseva 326 metriä korkea pilvenpiirtäjä, joka on kaupungin korkein rakennus. Torni rakennettiin vuosina 2014–2018, ja siinä on 61 kerrosta. Rakennuksessa on yhdistetty betonia ja terästä sekä komposiittirakennetta. Rakennus on toimistokäytössä, ja sen suunnitteli arkkitehtitoimisto Pelli Clarke & Partners.

## Lähteet
The Leaf

**The Leaf** on Abu Dhabissa Yhdistyneissä arabiemiraateissa sijaitseva 228 metriä korkea pilvenpiirtäjä, jossa on asuin- ja toimistotiloja. Torni rakennettiin vuosina 2011–2015, ja siinä on 57 kerrosta. Rakennuksen runko on valmistettu betonista. Rakennuksen suunnitteli arkkitehtitoimisto East China Architectural Design & Research Institute.

## Lähteet
555 California Street

**555 California Street** on San Franciscossa Yhdysvalloissa sijaitseva 237 metriä korkea toimistokäytössä oleva pilvenpiirtäjä. Torni valmistui vuonna 1969, ja siinä on 52 kerrosta. Tornin rakenne on valmistettu teräksestä, ja sen suunnitteli arkkitehtitoimisto Skidmore, Owings and Merrill.

## Lähteet
Borgundin kirkko (Ålesund)

**Borgundin kirkko** () on Ålesundin kunnassa Møren ja Romsdalin läänissä Norjassa sijaitseva kivinen ristikirkko 1200-luvulta.
## Kuvia

Borgund Kirkes Ruiner (5349056612) (cropped).jpg|Kirkko tulipalon jälkeen vuonna 1904.

## Lähteet

## Aiheesta muualla
345 California Center

**345 California Center** on San Franciscossa Yhdysvalloissa sijaitseva 212 metriä korkea pilvenpiirtäjä, jossa on hotelli ja toimistotiloja. Torni valmistui vuonna 1986, ja siinä on 48 kerrosta. Rakennus on saanut energiaystävällisyydestään kultaisen LEED-sertifikaatin.

Rakennuksen suunnitteli arkkitehtitoimisto Skidmore, Owings and Merrill.

## Lähteet
Neung-sur-Beuvron

**Neung-sur-Beuvron** on kunta Ranskassa Loir-et-Cherin departementissa Centre-Val de Loiren alueella.  Se sijaitsee Beuvronjoen varrella, noin 21 kilometriä Romorantin-Lanthenayn kaupungista pohjoiseen.

## Historia

Kaupungin paikalla oli yli 2000 vuotta sitten gallialainen linnoitettu kylä **Noviodunum**, joka oli rakennettu Beuvronjoen ja sen sivujoen Tharonnen yhtymäkohtaan. Tätä linnoitusta suojelivat maalinnoitukset, jotka ovat edelleen näkyvissä kaupungin itäosassa. Vuonna 52 eaa., Rooman miehityksen aikana, Vercingetorix taisteli siellä Caesarin legioonia vastaan. Caesar voitti gallialaisten vastarinnan, ja Noviodunumista tuli tärkeä roomalainen kaupunki maantieteellisen sijaintinsa ansiosta. Kylästä 2 km etelään rakennettiin temppeli, suihkulähde ja teatteri.

## Lähteet

## Aiheesta muualla
Vuosien 1914–1918 sotaristi (Ranska)

**Vuosien 1914–1918 sotaristi** () on ranskalainen sotilasansiomitali, joka perustettiin 8. huhtikuuta 1915. Ensimmäisen maailmansodan alettua Ranskassa ei ollut erillistä sotilasansiomerkkiä tunnustuksena henkilökohtaisesta rohkeudesta taistelussa, vaikka periaatteessa oltaisiin voitu käyttää kunnialegioonaa ja sotilasmitalia.

Sotaristiä myönnettiin niin Ranskan kansalaisille kuin Ranskan liittolaisillekin urhoollisuudesta. Myös kaikki sellaiset henkilöt, joille oltiin myönnetty kunnialegioonan tai sotilasmitalin tunnuksia, saivat automaattisesti sotaristin. Sitä myönnettiin myös kunnille, laivoille ja armeijan erikokoisille yksiköille. Henkilöille myönnettäessä perusteena käytettiin sotilaiden raporteissa.

Kunniamerkkiä myönnettiin viidessa luokassa sen mukaan, minkä asevoimien tason raportissa ansio noteerattiin:

*  hopeinen palmunlehvä (viidestä pronssisesta palmunlehvästä)
*  pronssinen palmunlehvä (armeija)
*  punainen tähti (armeijakunta)
*  hopeinen tähti (divisioona)
*  pronssinen tähti (rykmentti, pataljoona tai prikaati)

## Lähteet
Vuoden 2024 kesäolympialaisten mitalitaulukko

**[[Kesäolympialaiset 2024|Vuoden 2024 kesäolympialaisissa]]** kilpailtiin kaikkiaan 329 eri kilpailutapahtumassa.

Yksittäisten neutraalien urheilijoiden ei katsota muodostavan joukkuetta, joten heidän voittamiaan mitaleja ei ole listattu virallisessa mitalitilastossa. Tässä tilastossa heidän mitalinsa ovat mukana, mutta heille ei ole annettu sijoitusta.

## Lähteet
One America Plaza

**One America Plaza** on San Diegossa Yhdysvalloissa sijaitseva 152 metriä korkea toimistokäytössä oleva pilvenpiirtäjä, joka on kaupungin korkein rakennus. Rakennus valmistui vuonna 1991, ja siinä on 34 kerrosta. Rakennuksen runko on valmistettu teräksestä, ja se on saanut energiaystävällisyydestään kultaisen LEED-sertifikaatin.

## Lähteet
One Rincon Hill

**One Rincon Hill** on San Franciscossa Yhdysvalloissa sijaitseva kahdesta pilvenpiirtäjästä koostuva rakennuskokonaisuus. Siihen kuuluvat vuonna 2008 valmistunut, 184-metrinen etelätorni ja vuonna 2014 valmistunut, 165-metrinen pohjoistorni. Molemmissa rakennuksissa on asuinhuoneistoja.

## Lähteet
Vuosien 1939–1945 sotaristi (Ranska)

**Vuosien 1939–1945 sotaristi** () on ranskalainen sotilasansiomitali, joka perustettiin 26. syyskuuta 1939. Sitä myönnettiin tunnustukena urheudesta taistelussa vihollista vastaan. Se perustui ensimmäisen maailmansodan aikana perustettuun vastaavaan vuosien 1914–1918 sotaristiin. Henkilönimitykset ansiomerkin kohdalla perustuivat lähiesimiehen tekemään raporttiin, jossa mainittiin perusteluna käytetty ansio. Sama henkilö saattoi saada tunnustuksen useaan kertaan ja eri tasoilla.

Lähtökohtaisesti sotaristiä ei ole myönnetty enää 1. elokuuta 1956 jälkeen. Poikkeuksena tähän ovat mm. paenneiden mitalin saaneet, jotka täyttävät sotaristin nimityksen ehdot.

Sotaristiä jaettiin kuudessa luokassa sen mukaan, minkä tasoisessa raportissa ansio mainittiin:

*  kullattu palmunlehvä (koko Vapaan Ranskan asevoimat)
*  hopeinen palmunlehvä (viidestä pronssisesta palmunlehvästä)
*  pronssinen palmunlehvä (armeija)
*  kultainen tähti (armeijakunta)
*  hopeinen tähti (divisioona)
*  pronssinen tähti (rykmentti tai prikaati)

## Lähteet
Paenneiden mitali

**Paenneiden mitali** () on ranskalainen sotilasansiomitali, joka perustettiin 20. elokuuta 1926. Sitä myönnettiin sotavangeiksi jääneille henkilöille, jotka onnistuivat pakenemaan tai kuolivat pakoyrityksen aikana. Ranskan kansalaisten lisäksi mitalia voidaan myöntää myös Ranskan asevoimien alaisuudessa palvelleille ulkomaalaisille.

Mitalia myönnetään yhdessä luokassa:

*  mitalin nauha

## Lähteet
Jukka Tuovinen (muusikko)

**Jukka “Tonttu” Tuovinen** (7. kesäkuuta 1960 Heinola – 21. kesäkuuta 2024 Heinola) oli suomalainen saksofonisti, säveltäjä ja sovittaja. Hänen soittimiaan olivat altto-, baritoni- ja sopraanosaksofonit.

Tuovinen opiskeli musiikkia Lahden konservatoriossa, Oulunkylän Pop & Jazz -musiikkiopistossa ja Sibelius-Akatemian jazzlinjalla.

Tuovinen tuli tunnetuksi soitettuaan yhtyeessä J. Karjalainen ja Mustat Lasit yhtyeen toisesta albumista *[[Yö kun saapuu Helsinkiin]]* lähtien. Hän sovitti monet J. Karjalaisen kappaleet noihin aikoihin.

Tuovinen oli ansioitunut saksofonisolisti. *[[Helsingin Sanomat|Helsingin Sanomien]]* Kimmo Oksanen kertoo olleensa paikalla, kun Tuovinen soitti 10–15 minuutin soolon Mustien Lasien keikalla, kun muu bändi oli vetäytynyt backstagelle. Yleisö oli kuunnellut tätä esitystä hiirenhiljaa.

Mustien Lasien jälkeen hän soitti muun muassa yhtyeissä ’62 Cadillacs, Jarmo Savolainen Nonet, Kallio Horns, Lemmen Jättiläiset ja Meatballs. Aiempia yhtyeitä olivat muun muassa Heinola Big Band sekä Blue Train yhdessä Heikki Keskisen, pianisti Olli Rengon, basisti Lauri Antilan ja rumpali Klaus Suonsaaren kanssa.

Tuovisella oli terveyshuolia selkänsä kanssa; välilevyn pullistuman takia hän soitti kumarassa. Vuonna 2015 hän sairastui kurkunpään syöpään ja 2019 nielun syöpään. Hän kuoli sydäninfarktiin kotitalonsa pihalle Heinolassa.

## Lähteet
Tämä on totuuteni

**Tämä on totuuteni** on Yle TV1:llä näytetty ja Yle Areenassa julkaistu dokumenttisarja vuodelta 2023. Sen ohjasi ja käsikirjoitti Panu Suuronen. Sarjassa on kolme osaa, ja sitä kuvattiin kesäkuusta 2021 kesäkuuhun 2023.

*Tämä on totuuteni* -sarjassa seurataan henkilöitä, joita yhdistävät rokotevastaiset ja uutta maailmanjärjestystä koskevat salaliittoteoreettiset näkemykset. Pääesiintyjien mukaan koronapandemiaa joko ei ollut olemassa tai ihmisiä ei ollut perusteltua laajamittaisesti rokottaa sen aiheuttanutta virusta vastaan. Ukrainan sodan (2022) alettua salaliittoteoriat alkoivat muuttua Natoon kohdistuneiksi. Sarjassa ei puhuta pääesiintyjien päälle, mutta mukaan on lisätty keskusteluita faktantarkistajien ja asiantuntijoiden kanssa. Sarjan mittaan seurattavat henkilöt myös kohtaavat arjessaan vastakkaisia mielipiteitä. Dokumenttisarjassa lisäksi avataan päähenkilöiden taustoja ja lähtökohtia.

Salaliittoteorioita esittävien henkilöiden päästämistä sarjassa ääneen perusteltiin demokratiaan kuuluvalla mielipiteenvapaudella ja sillä, että keskustelusta luopuminen voimistaisi polarisaatiota. Osaa esiintyjistä huolestutti dokumentin esittäminen Ylellä. He pelkäsivät sanojaan vääristeltävän, mutta lopulta vain yksi esitti vähäisiä lisäystoiveita lopputuloksen nähtyään. *Tämä on totuuteni* pääsi vuoden 2023 Kultainen Venla -finaaliin.

## Päähenkilöt
* Milad Dehghan (”Slim Mill”) – rapartisti ja Leveli-podcastin pitäjä, joka pääsi Vantaan kaupunginvaltuustoon.
* Mikael Kivivuori – työterveyslääkäri, joka menetti työpaikkansa Raumalla, koska nimitti koronarokotetta nettijulkaisussaan ”matkalipuksi Auschwitziin”. Tämän jälkeen Kivivuori keskittyi edistämään näkemyksiään. 
* Petri Paavola – saarnaaja, joka tapahtumissaan väitti koronarokotteita tappaviksi ja esitti niitä tarjottavan ihmisille pandemialla pelottelun varjolla. Vaikean koronavirusinfektion takia tehohoitoon joutumisen jälkeen Paavolalla vahvistui se käsitys, että rokottamattomuus oli oikea päätös. Näkemys rokotteiden vaarallisuudesta perustui Paavolan mukaan Raamattuun. Hän tulkitsi lopun aikoihin kuuluvaksi sen, että lääketieteeseen ilmaantui ”saatanallinen pahuus”.
* Pia Toivanen – koronarajoituksista kärsinyt hyvinvointialan yrittäjä, joka edusti uushenkisyyttä ja Kristallipuolueen arvoja. Toivanen piti sairauksia ja sotia ”sisäisinä heijastumina”.

## Lähteet

## Aiheesta muualla
*
Crixus

**Crixus (**kuollut 72 eaa**)** oli gallialainen gladiaattori ja yksi Spartacuksen johtaman orjakapinan komentajista. Crixus joutui nuorena  roomalaisten vangiksi ja orjaksi, ja hänet koulutettiin gladiaattoriksi Capuan gladiaattorikoulussa.

Vuonna 73 eaa Crixus osallistui orjien kapinaan gladiaattorikoulussa. Noin 70 orjaa pääsi pakoon. He valitsivat johtajikseen Spartacuksen, Crixuksen ja Oenomauksen. Kapina laajeni pian kolmanneksi orjasodaksi, kun heihin liittyi orjia ja maatyöläisiä ja alkuperäinen joukko kasvoi tuhansien miesten armeijaksi. Crixus johti vuonna 72 eaa kolmasosaa kapinallisten joukoista, mutta roomalaiset löivät heidät Garganus-vuorella ja Crixus sai taistelussa surmansa.

## Lähteet
Marylandin kuvernööri

**Marylandin kuvernööri** on Marylandin  osavaltionhallinnon päämies. Nykyisenä kuvernöörinä toimii Wes Moore, joka aloitti virassaan 18. tammikuuta 2023

## Valtaoikeudet
Kuvernöörillä on velvollisuus valvoa osavaltion lakeja ja valta vahvistaa uudet lait. Lisäksi kuvernöörillä on veto-oikeus osavaltion uusiin lakiesityksiin..Lisäksi kuvernööri toimii osavaltion kansalliskaartin ylipäällikkönä, ellei Yhdysvaltain presidentti ole erikseen ottanut sitä komentoonsa.

## Valinta ja pätevyysvaatimukset
Osavaltion lain mukaan kuvernööriksi valittavan henkilön tulee täyttää seuraavat ehdot:.

* Yhdysvaltain kansalainen
* väh. 30-vuotias
* vaalikelpoinen Marylandin osavaltion vaaleissa
* on asunut osavaltiossa väh. 5 vuotta välittömästi ennen vaaleja

Virkakauden pituus on neljä vuotta. Virkakausien määrä on rajattu kahteen peräkkäiseen neljän vuoden kauteen, jonka jälkeen henkilö voidaan uudelleenvalita virkaan korkeintaan yhden vaalikauden kuluttua tämän viran päättymisestä.

## Luettelo Marylandin kuvernööreistä

## Lähteet
Soundfest

**Soundfest** on Lahdessa järjestettävä pop- ja hiphop-festivaali.

Ensimmäinen Soundfest järjestettiin Mukkulan Tapahtumapuistossa vuonna 2021. Kaksipäiväisillä festivaaleilla esiintyivät muun muassa Gettomasa, Teflon Brothers, Brädi, Ibe, Anna Abreu sekä Gasellit. Tapahtuma keräsi 3000 kävijää. Toisena vuonnaan Soundfest kasvoi jälleen ja keräsi 5000 juhlijaa Mukkulan Tapahtumapuistoon. 

Vuoden 2023 Soundfest keräsi 8000 kävijää. Esiintyjinä oli muun muassa Gettomasa, Isac Elliot, Costi, Abreu, Portion Boys sekä romanialainen poptähti INNA.
Vuonna 2024 kävijöitä oli 11 000. Norjalainen räp-duo Madconin lisäksi esiintyjinä oli muun muassa Karri Koira ja Mirella, jolle se oli ensimmäinen festivaaliesiintyminen.

## Lähteet
Guillermo Maldonado

**Guillermo Maldonado** (s. 10. tammikuuta 1965 Honduras) on hondurasilais-yhdysvaltalainen evankelikaaleihin kuuluva pappi, joka käyttää itsestään apostolin nimitystä.

Maldonado perusti El Rey Jesús -nimisen megakirkon Miamissa Floridassa. Hän perusti myös kansainvälisesti toimivan Supernatural Global Networkin. Maldonadon megakirkosta tuli suurin tai yksi suurimmista espanjankielisistä kirkoista Yhdysvalloissa. Maldonado sai maisterin arvon käytännöllisessä teologiassa ja tohtorin arvon kristillisessä neuvonnassa.

Maldonado vieraili useita kertoja Valkoisessa talossa Donald Trumpin toimiessa Yhdysvaltain presidenttinä. Trump valitsi Maldonadon megakirkon ensimmäiseksi Evangelicals for Trump -tapahtuman pitopaikaksi. Tapahtuma järjestettiin 3. tammikuuta 2020, ja siihen osallistui noin 70 pastoria. Maldonadon vaimo Ana Maldonado haki avioeroa miehestään 32 vuoden avioliittoon päätteeksi vuonna 2020. Avioero oli riitaisa, ja Ana Maldonado syytti miestään emotionaalisesta ja sanallisesta kaltoinkohtelusta. Lisäksi hän väitti tämän laittomasti hyötyneen megakirkostaan. Kirkko kiisti syytöksen. Ana Maldonado, joka itse on esittäytynyt profeetaksi, perusti kilpailevan Tabernáculo de su Presencia a las Naciones -kirkon.

## Lähteet
Yachthouse Residence Club

**Yachthouse Residence Club** on Balneário Camboriússa Brasiliassa sijaitseva kahden pilvenpiirtäjän muodostama rakennuskokonaisuus. Rakennukset ovat molemmat 294 metriä korkeita, ja ne on tarkoitettu asuinkäyttöön. Molemmat tornit valmistuivat vuonna 2023, ja ne ovat Brasilian korkeimmat rakennukset.

## Lähteet
One Tower

**One Tower** on Balneário Camboriússa Brasiliassa sijaitseva 290 metriä korkea pilvenpiirtäjä, joka on maan kolmanneksi korkein rakennus. Torni rakennettiin vuosina 2015–2022, ja siinä on 70 kerrosta. Rakennus on tarkoitettu asuinkäyttöön, ja sen runko on valmistettu betonista. Rakennuksen suunnittelija ja urakoitsija oli arkkitehtuuripalveluita tarjoava FG Empreendimentos.

## Lähteet

## Aiheesta muualla
Infinity Coast

**Infinity Coast** on Balneário Camboriússa Brasiliassa sijaitseva asuinkäyttöön tarkoitettu pilvenpiirtäjä. Rakennus on 235 metriä korkea, ja siinä on 66 kerrosta. Tornin rakentaminen aloitettiin vuonna 2013, ja se valmistui 2019. Rakennuksen päämateriaali on betoni. Infinity Coast on Brasilian neljänneksi korkein rakennus.

## Lähteet
Mark Burns (pappi)

**Mark Burns** on yhdysvaltalainen pappi ja televankelista. Hänestä tuli kansallisesti näkyvä vaikuttaja Yhdysvaltain vuoden 2016 presidentinvaalien alla yhtenä Donald Trumpin äänekkäimmistä afroamerikkalaisista tukijoista.

Burns työskenteli aikoinaan McDonald'sissa. Hän kuitenkin kärsi köyhyydestä ja joutui neljästi pidätetyksi. Myöhemmin Burns pääsi Harvest Praise & Worship Centerin pastoriksi Easleyssa Etelä-Carolinassa. Hän myös perusti NOW Television Networkin ja työskenteli televankelistana, joka edusti menestysteologiaa. Burns jäi kuitenkin menestysteologian merkittävämpien vaikuttajien, kuten Joel Osteenin ja Creflo Dollarin varjoon. Vuonna 2015 hän liittyi Trumpin ensimmäiseen presidentinvaalikampanjaan. Burns nousi yhdeksi näkyvimmistä Trumpia tukeneista pastoreista. Hän ehdotti Trumpille sillan rakentamista afroamerikkalaiseen yhteisöön. Puhuessaan republikaaniyleisölle Burns vaati yhtenäisyyttä ja rakkautta puolueen sisällä; hän esitti, että vihollisia eivät olleet muut republikaanit vaan Hillary Clinton ja demokraatit. Burns kohtasi kritiikkiä jaettuaan Twitterissä blackface-pilakuvan Hillary Clintonista.

Burns jäi kiinni siitä, että hän oli keksinyt osan väittämistään saavutuksista. Hänellä ei ollut *Bachelor of Science* -oppiarvoa, vaikka hän oli näin väittänyt. Lisäksi hän oli valehdellut armeijataustastaan. Burns väitti aluksi kirkkonsa nettisivujen tulleen mahdollisesti hakkeroiduiksi, mutta Wixin mukaan todisteita tällaisesta ei ilmennyt. Burns myönsi sitten valehtelun ja kertoi liioitelleensa, koska oli huolissaan siitä, ettei tulisi otetuksi vakavasti pastorina. Hän myönsi toimineensa väärin, mutta syytti median vinoumaa paljastuksista ja piti häneen kohdistettua ”hyökkäystä” häpeällisenä.

Trumpin toimiessa Yhdysvaltain presidenttinä Burns teki vierailuja Valkoiseen taloon. Hän pääsi säännöllisesti uutislähetyksiin, kiersi eri osavaltioissa Trumpin tapahtumissa ja vietti usein viikonloput Mar-a-Lagossa. Suuren osan siitä ajasta, jonka Burns on esiintynyt televisiossa, hän on omistanut Trumpin tukemiseen. Vuonna 2022 Burns nousi otsikoihin esiinnyttyään Stew Petersin ohjelmassa ja vaadittuaan House Un-American Activities Committeen palauttamista sekä kuolemantuomioita maanpetoksista. Hän viittasi seksuaali- ja sukupuolivähemmistöjen väitetysti harjoittamaan ”lastemme mielten groomaukseen”, jota hän piti yhteiskuntaa epävakauttavana kansallisena turvallisuusuhkana. 

Burns liittyi uskonnollisena neuvonantajana Trumpin kampanjaan Yhdysvaltain vuoden 2024 presidentinvaalien alla. Hän toimi tuolloin myös Jackson Lahmeyerin johtaman Pastors for Trump -järjestön hallituksessa. Burns pyrki myös republikaanipuolueen ehdokkaaksi Etelä-Carolinasta vuonna 2024 ja sai Trumpin tuen. Trump piti häntä ”todellisena America First -taistelijana”. Burns oli pyrkinyt ehdokkaaksi jo vuosina 2018 ja 2022, mutta ei ollut silloin saanut Trumpin suositusta. Republikaanien esivaaleissa vuonna 2024 Sheri Biggs kuitenkin voitti Burnsin ääniosuuksin 51–49 %.

## Lähteet
Mark Burns

**Mark Burns** on seuraavien henkilöiden nimi:

* Mark Burns (1936–2007), englantilainen elokuva- ja televisionäyttelijä
* Mark Burns (s. 1958), yhdysvaltalainen valokuvaaja
* Mark Burns (s. 1967), englantilainen kriketinpelaaja
* Mark Burns (s. 1979), yhdysvaltalainen pappi ja televisioevankelista.
David Berkoff

**David Charles "Dave" Berkoff** (s. 30. marraskuuta 1966 Abington, Pennsylvania) on yhdysvaltalainen uinnin olympiavoittaja. Hän menestyi selkäuimarina.

Berkoff saavutti ensimmäiset kansainväliset menestyksensä vuonna 1987, jolloin hän sai hopeaa 100 metrin selkäuinnissa Pan-Amerikan kisoissa ja universiadeissa. Jälkimmäisissä hän myös voitti kultaa sekauintiviestissä. Yhdysvaltain olympiakarsinnoissa vuoden 1988 olympiakisoihin Berkoff ui "Berkoff Blastoff" -tyylillään sukeltamalla mahdollisimman pitkään 100 metrin selkäuinnin maailmanennätyksen 54,95, jota hän vielä paransi aikaan 54,91. Soulin olympialaisissa 1988 hän paransi alkuerissä maailmanennätyksen aikaan 54,51. Loppukilpailussa toinen pitkäkestoisen sukelluksen taitaja, japanilainen Daichi Suzuki jätti Berkoffin hopealle 0,13 sekunnin erolla Berkoffin jäätyä aikaan 55,18. Pian olympialaisten jälkeen selkäuintisääntöjä muutettiin siten, että sukelluksissa uiminen rajoitettiin kymmeneen metriin (sittemmin rajoitus nostettiin 15 metriin). Berkoff voitti Soulissa olympiakultaa selkäuintiosuuden uimarina 4&nbsp;×&nbsp;100 metrin sekauinnissa, jossa Yhdysvallat ui maailmanennätyksen 3.36,93.

Berkoff lopetti kilpailemisen Soulin olympialaisten jälkeen mutta palasi kilpailuihin vuonna 1991. Barcelonan olympialaisissa 1992 hän saavutti pronssia 100 metrin selkäuinnissa ajalla 54,78, edellään Kanadan Mark Tewksbury ja joukkuetoverinsa Jeff Rouse. Berkoff sai toisen olympiakultamitalinsa 4&nbsp;×&nbsp;100 metrin sekauinnissa mutta ui siinä vain alkuerissä – loppukilpailussa hänet korvasi Rouse.

Berkoff valittiin uinnin kansainväliseen kunniagalleriaan (ISHOF) vuonna 2005.

David Berkoffin tytär Katharine Berkoff on uinnin olympiamitalisti ja maailmanmestari.

## Lähteet
Daichi Suzuki

**Daichi Suzuki** (; s. 10. maaliskuuta 1967 Narashino) on japanilainen kilpauimari. Hän on 100 metrin selkäuinnin olympiavoittaja, jonka käyttämä tapa sukeltaa pitkään johti sääntömuutokseen. Kilpauransa jälkeen Suzuki on toiminut urheilun johtotehtävissä.

Suzuki kilpaili ensimmäisen kerran olympialaisissa Los Angelesissa 1984 ja herätti jo tuolloin huomiota tyylillään sukeltaa lähdön jälkeen mahdollisimman pitkään vaikka jäikin B-finaaliin 100 metrin selkäuinnissa, jonka lopputuloksissa hän oli yhdestoista, ja 200 metrin selkäuinnissa, jossa sijoitus oli kuudestoista. Hän ui myös 4&nbsp;×&nbsp;100 metrin sekauintiviestissä, jonka loppukilpailussa Japani hylättiin.

Suzuki voitti Aasian kisoissa 1986 kultaa 100 metrin selkäuinnissa ja 4&nbsp;×&nbsp;100 metrin sekauintiviestissä. Vuonna 1987 hän voitti kultaa universiadeissa 100 metrin ja 200 metrin selkäuinnissa sekä saavutti hopeaa Tyynenmeren-mestaruuskilpailuissa 100 metrin selkäuinnissa.

Soulin olympialaisissa 1988 Suzuki voitti 100 metrin selkäuinnissa kultaa uransa ennätysajalla 55,05. Hän voitti 0,13 sekunnin erolla toisen pitkäkestoisen sukelluksen taitajan, yhdysvaltalaisen David Berkoffin, joka oli alkuerissä parantanut nimissään ollutta maailmanennätystä aikaan 54,51. Pian olympialaisten jälkeen selkäuintisääntöjä muutettiin siten, että sukelluksissa uiminen rajoitettiin kymmeneen metriin (sittemmin rajoitus nostettiin 15 metriin). Suzuki sijoittui 4&nbsp;×&nbsp;100 metrin sekauinnissa viidenneksi ja 200 metrin selkäuinnin kokonaistuloksissa B-finaalin jälkeen 15:nneksi.

Kilpauransa jälkeen Suzuki on toiminut urheilujohtajana, muun muassa Japanin uimaliiton puheenjohtajana.

## Lähteet
Canvas-elementti

**Canvas-elementti** on HTML5-päivityksen mukana tullut ominaisuus, jota käytetään grafiikoiden piirtämiseen verkkosivuille JavaScriptin avulla.  Canvas mahdollistaa vektoripohjaisten grafiikoiden ja animaatioiden luomisen suoraan verkkosivulle ilman erillisiä lisäosia. Canvas-elementti on erityisen hyödyllinen interaktiivisten sovellusten, kuten pelien, visualisointien ja piirto-ohjelmien kehittämisessä.

### Perusominaisuudet
Canvas-elementti määritellään HTML5-dokumentissa `<canvas>`-tagilla, johon voi liittää leveys- ja korkeusarvot. Oletusarvoisesti canvas on 300 pikseliä leveä ja 150 pikseliä korkea, mutta sen kokoa voidaan muokata tarpeen mukaan. 

Esimerkki canvas-elementin luonnista:
 

### Piirtäminen canvakselle
Canvas-elementin sisältöä voidaan hallita JavaScriptin avulla. Piirtäminen alkaa viittaamalla canvas-elementtiin ja sen 2D-piirtokontekstiin:
 var canvas = document.getElementById('minunCanvas');
 var context = canvas.getContext('2d');
Tämän jälkeen kontekstia voidaan käyttää erilaisten piirto-operaatioiden suorittamiseen, kuten suorakulmioiden, ympyröiden ja viivojen piirtämiseen sekä kuvien renderöintiin. 

Esimerkkinä punaisen suorakulmion piirtäminen:
 context.fillStyle = "#FF0000";
 context.fillRect(30, 30, 50, 50);

### Edistyneet ominaisuudet
Canvas tukee myös edistyneempiä grafiikkatekniikoita, kuten liukuvärejä, kuvioita, muunnoksia ja kompositointia. Lisäksi canvaksen sisältöä voidaan muokata pikselitasolla, mikä mahdollistaa monimutkaiset kuvanmuokkaustoiminnot.

Esimerkkinä, kuinka piirretään canvakselle 500x400 pikselin sinisen ympyrän vihreällä reunuksella: 
 context.beginPath();
 context.arc(250, 200, 100, 0, 2 * Math.PI, false); // x, y, säde, alkukulma, loppukulma
 context.fillStyle = 'blue';
 context.fill();
 context.lineWidth = 5;
 context.strokeStyle = '#003300';
 context.stroke();

### Yhteensopivuus ja suorituskyky
Canvas-elementtiä tukevat kaikki modernit selaimet, kuten Google Chrome, Firefox, Safari, Opera ja Microsoft Edge. Suorituskyky on yleensä hyvä, mutta monimutkaisissa animaatioissa ja suurilla piirtomäärillä on suositeltavaa optimoida koodia ja käyttää tehokkaita piirtoalgoritmeja.

## Lähteet
Brétigny-sur-Orgen junaonnettomuus

**Brétigny-sur-Orgen junaonnettomuus** tapahtui 12. heinäkuuta 2013 kello 17.11, kun SNCF:n operoima matkustajajuna 3657 suistui raiteiltaan Brétigny-sur-Orgen asemalla ja törmäsi asemalaituriin. Onnettomuudessa menehtyi seitsemän ihmistä ja loukkaantui 428.

Juna 3657 oli lähtenyt Gare d’Austerlitzin asemalta kello 16.53, ja sen oli määrä saapua Limogesiin kello 20.05. Junassa oli 385 matkustajaa. Onnettomuus tapahtui junan lähestyessä Brétigny-sur-Orgen rautatieasemaa 31 kilometrin päässä Pariisista etelään, ja nopeutta sillä oli 137 kilometriä tunnissa. Juna suistui raiteilta noin 200 metrin päässä asemasta, minkä jälkeen se törmäsi asemalaituriin. Useiden silminnäkijöiden mukaan juna hajosi kahteen osaan. SNCF:n puheenjohtajan mukaan junan kolmas ja neljäs vaunu suistuivat raiteilta ensin.

Onnettomuuden jälkeen kuolleiden joukossa kerrottiin olleen noin 80-vuotias pariskunta, 19-, 23-, ja 60-vuotiaat mieshenkilöt, sekä iältään tunnistamaton nuori nainen. Kuolleista neljä oli asemalaiturilla. Lisäksi 70 ihmistä loukkaantui, heistä yhdeksän vakavasti. 227 ihmistä sai pintanaarmuja.

Onnettomuuden aiheutti kahden raiteen yhdistävä levy, jonka yksi ruuvi oli irronnut ja kolme muuta löystynyt. Tämän vuoksi levy oli päässyt kääntymään. Raiteiden kunto oli tarkistettu kahdeksan päivää ennen onnettomuutta, mutta vikaa ei oltu löydetty. Onnettomuuden seurauksena SNCF:n manageri sai syytteet kuolemantuottamuksesta, mutta syyte kohdistettiin myöhemmin SNCF:n yhtiölle. Vuoden 2022 oikeudenkäynnissä julkinen syyttäjä vaati 450&nbsp;000 euron sakkoja, ja 26. lokakuuta 2022 yhtiö sai 300&nbsp;000 euron sakot. SNCF:n mukaan raiteilla ollut vika oli huomaamaton.

## Lähteet
Mia Leivo

**Mia Leivo** (s. 1971 Tampere) on suomalainen laulaja, asuu Ylöjärvellä. 

## Ura
Leivo on opiskellut Ikaalisten aikuiskoulutuksen järjestämässä Artistikoulutuksessa, josta hän valmistui vuonna 2000 sekä Ideasta estradille -koulutuksessa vuonna 2004. 

### Laulukilpailijana
Vuonna 2001 Leivo osallistui Kiuruveden Vihreiden Niittyjen Toivo Kärki -laulukilpailuun ja voitti naisten sarjan (silloin nimellä Mia Pihkala). Tämän jälkeen yli 10 vuoden ajan Kiuruveden iskelmäkonserttien aktiivinen osallistuja. Vuonna 2001 hän voitti myös Iskelmän SM:n Kultainen Mikrofoni -kilpailun. Hän osallistui Seinäjoen Tangomarkkinoiden laulukilpailuun useita kertoja. Finaalissa hän on ollut neljästi, vuonna 2017 sijoittui toiseksi.  Seuraavana vuonna Leivo osallistui Voice of Finland-laulukilpailuun, jossa hänet nähtiin televisiossa ääni ratkaisee-vaiheessa. Loistava laulaja -kilpailun yli 45-vuotiaiden sarjassa hän sijoittui toiseksi 2018 ja voitti 2019. Suomen Huippuartisti-laulukilpailun hän voitti  2021. Vuonna 2025 hän voitti Suomalaisen Tangon Satumaa ry:n Tangoseniori-kilpailun naisten 45+ -sarjan. Lokakuussa 2025 hän voitti Laila ja Olavi -laulukilpailun naisten sarjan.

## Levytyskappaleet

Mia Leivo on ollut mukana usealla albumilla, joilla hän on laulanut muun muassa 13 Toivo Kärjen ennenjulkaisematonta kappaletta, monet näistä sota-ajalta, lisäksi monia harvinaisuuksia. Vuonna 2025 ilmestyi hänen kokonaan oma levynsä Sydämeni soi.

* Tangomarkkinat 21 (2008)  1 kappale
* On elon retki näin (2010, muina laulajina Saija Varjus, Erkki Räsänen, Kaija Pietilä ja Raimo Salo) 8 kappaletta
* Tangomarkkinat 2010 (2010)  1 kappale
* Metsän lumo  (2019, toisena laulajana Raimo Salo)  6 kappaletta
* Karjalan lapsia (2021, toisena laulajana Raimo Salo) 6 kappaletta
* Huippuartistien joulu (2021)  1 kappale
* Sydämeni soi (2025)  16 kappaletta

Lisäksi 2 singlekappaletta. Youtubessa on useita Leivon live-esityksiä

## Lähteet
Adrian Moorhouse

**Adrian David Moorhouse** (s. 24. toukokuuta 1964 Bradford) on brittiläinen kilpauimari. Hän on rintauinnin olympiavoittaja ja nelinkertainen Euroopan-mestari.

Moorhouse kilpaili olympialaisissa ensimmäisen kerran Los Angelesissa 1984. Hän sijoittui 100 metrin rintauinnissa neljänneksi, 4&nbsp;×&nbsp;100 metrin sekauintiviestissä kuudenneksi ja 200 metrin rintauinnissa yhdeksänneksi. Soulin olympialaisissa 1988 hän voitti 100 metrin rintauinnissa kultaa Britannian-ennätyksellä 1.02,04, millä hän voitti Unkarin Károly Güttlerin 0,01 sekunnilla. Moorhouse sijoittui sekauintiviestissä kahdeksanneksi ja 200 metrin rintauinnissa 17:nneksi. Vielä Barcelonan olympialaisissa 1992 hän sijoittui 100 metrin rintauinnissa kahdeksanneksi.

Moorhouse saavutti ensimmäisen arvokisamitalinsa Splitin EM-kilpailuissa 1981, kun hän sijoittui 200 metrin rintauinnissa pronssille. Seuraavana vuonna hän voitti Kansainyhteisön kisoissa kultaa 100 metrin rintauinnissa ja saavutti kaksi muuta mitalia. Rooman EM-kilpailuissa 1983 hän voitti kultaa 200 metrin rintauinnissa ja saavutti hopeaa 100 metrillä. Sofian EM-kilpailuissa 1985 hän voitti kultaa 100 metrin rintauinnissa. Kansainyhteisön kisat 1986 toivat kultaa 200 metrin rintauinnista ja kaksi hopeaa. Strasbourgin EM-kilpailuissa 1987 Moorhouse voitti kultaa 100 metrin rintauinnissa sekä saavutti hopeaa 4&nbsp;×&nbsp;100 metrin sekauintiviestissä ja pronssia 200 metrin rintauinnissa.

Olympiavoiton jälkeen Moorhouse voitti Bonnin EM-kilpailuissa 1989 kultaa 100 metrin rintauinnissa. Hän ui alkuerissä uuden maailmanennätyksen 1.01,49. Kansainyhteisön kisoissa 1990 hän voitti kultaa 100 metrin rintauinnissa sivuamalla maailmanennätystään ja sai hopeaa sekauintiviestissä. Saman vuoden heinäkuussa hän sivusi vielä kerran maailmanennätysaikaansa. Ainoan MM-mitalinsa Moorhouse saavutti Perthin MM-kilpailuissa 1991, kun hän otti 100 metrin rintauinnissa hopeaa 0,13 sekuntia maailmanennätyksen häneltä ajalla 1.01,45 vieneelle Unkarin Norbert Rózsalle hävinneenä. Ateenan EM-kilpailuissa 1991 hän saavutti vielä 100 metrin rintauinnissa hopeaa 0,39 sekuntia Rózsalle hävinneenä.

## Lähteet
Hedvig Eleonora Stenbock

**Hedvig Eleonora Stenbock** (16. kesäkuuta 1664 Tukholma – 20. huhtikuuta 1729 Perniö) oli Ruotsissa syntynyt, Suomeen asettunut kreivitär ja ruukinpatrunessa.

Stenbockin vanhemmat olivat valtaneuvos, sotamarsalkka, kreivi Gustaf Otto Stenbock ja Christina Catharina De la Gardie. Hänen puolisonsa vuodesta 1684 oli Turun ja Porin läänin maaherra, vuorikollegion varapresidentti ja vapaaherra Lorentz Creutz (k. 1698). 

Lorentz Creutz oli perustanut Suomeen useita rautatehtaita ja hänen kuoltuaan leski sai hoidettavakseen puolisonsa yritykset ja niihin liittyvät ongelmat. Forsbyn ruukissa oli ollut kankivasarapajojen tulipalo ja Kauttuan ruukin toiminta oli pysähtynyt seppämestareiden puuttumisen takia. Perniössä ruukki oli niin uusi, ettei se ollut vielä aloittanut toimintaansa. Stenbock keskitti ruukkitoiminnan Pernajan Koskenkylän eli Forsbyn ja Perniön Teijon ja Kirjakkalan ruukkeihin. Hän muutti asumaan Teijon kartanoon ja osti sen läheltä useita maa-alueita. 

Venäläisten Suuressa Pohjan sodassa tuhoamat ruukit rakennettiin uudelleen 1720-luvun puoliväliin mennessä, mutta  niistä Stenbock luovutti Perniön ruukit vävylleen Claes Fleming af Libelitzille. Forsbyn ruukki siirtyi Carl Johan Creutzille. Stenbock kuoli Teijon kartanossa huhtikuussa 1729.

## Lähteet

## Aiheesta muualla
*
Sulafa Tower

**Sulafa Tower** () on Dubaissa Yhdistyneissä arabiemiraateissa sijaitseva 288 metriä korkea, 76-kerroksinen pilvenpiirtäjä. Rakennus on tarkoitettu asuinkäyttöön, ja se on valmistettu kokonaisuudessaan betonista. Rakennus valmistui vuonna 2010.

## Lähteet
Marina Pinnacle

**Marina Pinnacle** on Dubaissa Yhdistyneissä arabiemiraateissa sijaitseva 280 metriä korkea, 73-kerroksinen asuinkäyttöön tarkoitettu pilvenpiirtäjä. Torni rakennettiin vuosina 2005–2011, ja sen päämateriaali on betoni. Rakennuksen hissit toimitti suomalainen Kone.

## Lähteet
Al Hekma Tower

**Al Hekma Tower** () on Dubaissa Yhdistyneissä arabiemiraateissa sijaitseva 282 metriä korkea, 64-kerroksinen pilvenpiirtäjä. Rakennus on tarkoitettu toimistokäyttöön, ja se rakennettiin vuosina 2006–2016.

## Lähteet
Central Park Tower (Perth)

**Central Park Tower** on Perthissä Australiassa sijaitseva 253 metriä korkea, 52-kerroksinen toimistokäyttöön tarkoitettu pilvenpiirtäjä, joka on kaupungin korkein rakennus. Torni rakennettiin vuosina 1989–1992, ja se on rakennettu betonista. Rakennuksen suunnitteli arkkitehtitoimisto Forbes & Fitzhardinge.

## Lähteet
Yleinen kansalaispalvelus (Ranska)

**Yleinen kansalaispalvelus** (, lyh. **SNU**) on Ranskassa käytössä oleva ohjelma, jolla koordinoidaan nuorille sopivaa ja julkiselle sektorille tehtävää vapaaehtoistyötä. Kansalaispalveluksen idea on virallisesti edistää yhteiskunnallista koheesiota ja yhteiskunnallista toimeliaisuutta.

## Historia
Ajatus nuorille suunnatusta kansalaispalveluksesta oli yksi Emmanuel Macronin vaalilupauksista vuoden 2017 presidentinvaaleissa. Seuraavana vuonna opetusministeri Jean-Michel Blanquer ilmoitti, että nuorille suunnattu kansalaispalvelus otettaisiin käyttöön vuonna 2019. Alkujaan ideana oli luoda pakollinen vähintään kuukauden mittainen palvelus, joka suoritettaisiin 18–21 -vuotiaana ja mitä kautta nuoret saisivat "suoraa kokemusta asevoimista". Tästä kuitenkin luovuttiin, koska ohjelman katsottiin kuormittavan maan asevoimia liikaa. Ohjelman alkaessa siihen osallistuminen muutettiin myös vapaaehtoiseksi.

Vuonna 2018 arvioitiin, että ohjelman ylläpitäminen maksaisi vuodessa 1,6 miljardia euroa, minkä lisäksi sen aloittaminen maksoi 1,75 miljardia euroa. Samana vuonna YouGovin julkaisemasta kyselystä kävi ilmi, että 60 % ranskalaisista kannatti 3–6 kuukauden pituista pakollista kansalaispalvelusta.

## Toteutus
Palvelus toteutetaan siten, että 15–17 -vuotiaat osallistuvat aluksi 12-päiväiseen koulutukseen kotiseutunsa ulkopuolella. Tämän jälkeen nämä suorittavat vapaaehtoisen palveluksen joko siviilipalveluksena julkisella puolella tai armeijan reservissä. Palvelus kestää 84 tuntia ja se suoritetaan vuoden aikana. Palveluksen jälkeen henkilöt voivat ilmottautua vapaaehtoisiksi tekemään vähintään kolmen kuukauden ajan, kunnes nämä täyttävät 25. Osallistuminen ohjelmaan on nuorille maksutonta. 

12-päiväinen koulutus toteutetaan leirin muodossa ja sen aikana harjoitellaan erilaisia kansalaistaitoja ja riskienhallintaa sekä osallistutaan "tasavaltalaisiin riitteihin". Riitteihin kuuluvat mm. lipunnosto ja kansallislaulun laulaminen.

## Tulevaisuus
Tammikuussa 2024 pääministeri Gabriel Attal ilmoitti, että ohjelmasta on tarkoitus sisällyttää oppivelvollisuuteen ja sitä kautta tehdä pakolliseksi viimeistään vuoteen 2026 mennessä. Tavoitteena on aloittaa pakollinen palvelus syyskuusta 2024 lähtien. Osa departementeista on jo osallistunut kokeiluun aiheen tiimoilta.

## Lähteet

## Aiheesta muualla

* Ohjelman kotisivut
Metaniilihappo

**Metaniilihappo** (C6H7SNO3) on sulfonihappoihin ja aniliinijohdannaisiin kuuluva aromaattinen orgaaninen yhdiste. Yhdistettä käytetään muiden yhdisteiden valmistukseen.

## Ominaisuudet, valmistus ja käyttö
Huoneenlämpötilassa metaniilihappo on väritöntä tai punertavaa kiteistä ainetta. Yhdiste liukenee kohtalaisesti veteen ja vain niukasti eräisiin orgaanisiin liuottimiin kuten etanoliin. Aine on heikko happo ja sen happovakio on 2·10-4. Metaniilihaposta tunnetaan lisäksi kidevedellinen hemihydraatti (C6H7SNO3·½H2O). Yhdiste ärsyttää useita elimiä.

Metaniilihapon valmistuksen ensimmäisessä vaiheessa bentseenisulfonihappo nitrataan tai nitrobentseeni sulfonoidaan m-nitrosulfonihapoksi. Seuraava vaihe on nitroryhmän pelkistys raudan tai vedyn avulla.

Metaniilihaposta valmistetaan muun muassa m-aminofenolia, m-hydroksibentseenisulfonihappoa, sulfonamidilääkkeitä, optisia kirkasteita ja useita atsovärejä.

## Lähteet
Cayan Tower

**Cayan Tower** () on Dubaissa Yhdistyneissä arabiemiraateissa sijaitseva 306 metriä korkea asuinkäytössä oleva pilvenpiirtäjä. Torni rakennettiin vuosina 2006–2013, ja sen rakenne on valmistettu betonista. Rakennuksen suunnitteli yhdysvaltalainen arkkitehtitoimisto Skidmore, Owings and Merrill.

Cayan Towerissa on 492 vuokrattavaa asuinhuoneistoa, joiden pinta-ala on 68&nbsp;400 neliömetriä. Koko rakennuksen pinta-ala on 114&nbsp;500 neliömetriä, ja siinä on 75 kerrosta. Kerrokset ovat kaikki saman kokoisia, mutta niitä on aina käännetty hieman alempaan kerrokseen verrattuna, jolloin tornin rakenne kääntyy 90 astetta sen kattokerrokseen mennessä. Rakennuksen muoto tuo sille esteettisen ulkomuodon lisäksi parannusta tuulikuormituksen aiheuttamaan rasitukseen. Rakennuksen hissit toimitti suomalainen Kone. 

## Lähteet
Aaro Kangasmaa

**Aaro Kangasmaa** (2. elokuuta 1889 Laihia – 2. toukokuuta 1949 Helsinki) oli suomalainen rakennusalalla toiminut insinööri ja toimitusjohtaja.

Aaro Kangasmaa opiskeli aluksi Helsingin teollisuuskoulussa, suorittaen sekä huone- että tie- ja vesirakennusosastojen päästötutkinnot. Hän siirtyi sitten jatkamaan opintojaan Berliinin Gewerbeakademiessa ja sieltä Strelitzin Polytechnisches Instituuttiin ja suoritti viimeksimainitussa paikassa rakennus- ja rautabetoni-insinööritutkinnon. Hän teki lukuisia opintomatkoja Euroopan eri maihin ja Amerikkaan.

Opintonsa päätettyään Kangasmaa toimi aluksi 1912–1916 Venäjällä suuren venäläis-saksalaisen rakennusurakoitsijaliikkeen Lorentzen & Co:n palveluksessa konstruktöörinä ja työpäällikkönä ja hoiti useita suuria rakennustöitä Pietarissa. Hän siirtyi sitten ruotsalaisen urakoitsijaliikkeen L. E. Hellstedt & Co:n palvelukseen Moskovan sivuliikkeen hoitajaksi ja hoiti tätä tehtävää aina vuoteen 1918 saakka. Tänä aikana L. E. Hellstedt & Co rakensi muun muassa Svenska Kullager Ab:n ja Svenska Gasaccumalator Ab:n suuret tehdasrakennukset Moskovaan. Rakennustoiminta täytyi lopettaa Venäjän vallankumouksen seurauksena vuonna 1918 ja Kangasmaa pakeni Suomeen. 

Suomessa Kangasmaa perusti 1918 rakennusliike Suomen Rakennus Oy:n, joka myöhemmin 1924
muutettiin Oy Tektor Ab-nimiseksi Kivimaan ollessa liikkeen toimitusjohtajana. Suomen Rakennus Oy rakensi Suomessa lukuisia tehdas-, asunto- ja siltarakennuksia. Yhtiö toimi vuoteen 1947 saakka. Vuonna 1924 Kangasmaa oli perustamassa Oy Termo Ab-nimistä lämpö- ja vesijohtoliikettä ja oli sen johtokunnan puheenjohtajana aina vuoteen 1939 saakka. Vuonna 1929 Kangasmaa perusti tierakennusurakoitsijaliikkeen Oy Viarecta Ab:n ja oli liikkeen toimitusjohtajana ja johtokunnan puheenjohtajana sen perustamisesta lähtien. Vuonna 1932 siirtyi asfalttiemulsiotehdas Oy Colas Ab Kangasmaan hoitoon. Kangasmaa oli myös useiden asunto-osakeyhtiöiden perustajana ja oli Voimavaunu Oy:n hallituksen jäsen. 

Kangasmaa kuului muun muassa Rakennustyönantajaliiton, Suomen Rakennusurakoitsijayhdistyksen, Betoniyhdistyksen ja Yleisen Autoliiton johtoelimiin.

## Lähteet

## Aiheesta muualla
* Viarectan digitoituja esitteitå, Kansalliskirjaston digitaaliset aineistot
* Viarecta Tampereen esite vuodelta 1937, Viarecta, 01.01.1937, s. 1, Kansalliskirjaston digitaaliset aineistot
* Elka : Viarecta-asfalttipäällysteyhtiö
Lemek (Nooan isä)

**Lemek** () oli profeetta Mooseksen 1. kirjassa. Hän on Nooan isä ja Jeesuksen esi-isä.

Lemek oli Aadamin Set-pojan jälkeläinen. Myös erään Kainin jälkeläisen nimi oli Lemek.

Lemek () mainitaan myös islamissa useissa Muhammedia edeltäneiden profeettojen tarinakokoelmissa, joissa hänet mainitaan samalla tavalla.

## Raamatun kertomus

## Raamatun sukupuu
Lemek on Aadamin (  ) jälkeläinen kahdeksannessa sukupolvessa, Metusalahin poika ja Nooan isä (  ). 1. Mooseksen kirjassa 5:12-25 Lemek oli Metusalahin poika, joka oli Jaredin pojanpoika, joka oli Aadamista polveutuvan Kenanin pojanpoika.

Mooseksen kirja 5:28–31 kertoo, että Lamek oli Nooan syntyessä 182  ( masoreettisen tekstin mukaan; Septuagintan mukaan 188  ) vuotta vanha ja eli vielä 595  vuotta saavuttaen iän. kuollessa 777  vuotta, viisi vuotta ennen vedenpaisumusta masoreettisessa kronologiassa. Tällaisilla luvuilla tässä sukututkimuksessa Aadam olisi vielä elänyt noin 56 ensimmäisen vuoden ajan Lamekin elämästä.

## Lähteet
### Viitteet
120 Collins Street

**120 Collins Street** on Melbournessa Australiassa sijaitseva 267 metriä korkea pilvenpiirtäjä. Torni rakennettiin vuosina 1986–1991, ja siinä on 52 kerrosta. Rakennuksessa on toimistotiloja, ja se on valmistettu kokonaisuudessaan betonista. Rakennuksen suunnitteli arkkitehtitoimisto Hassell.

## Lähteet
Australia 108

**Australia 108** on Melbournessa Australiassa sijaitseva 319 metriä korkea pilvenpiirtäjä, joka on kaupungin korkein ja Australian toisiksi korkein rakennus. Torni rakennettiin vuosina 2015–2020, ja siinä on sata kerrosta. Rakennus on tarkoitettu asuinkäyttöön, ja sen runko on valmistettu betonista. Rakennuksen suunnitteli arkkitehtitoimisto Fender Katsalidis. Rakennus maksoi puoli miljardia dollaria.

## Lähteet
Han Xu

**Han Xu** (, s. 31. lokakuuta 1999 Shijiazhuang, Kiina) on kiinalainen koripalloilija Han edustaa Sichuan Yuandata. Han on edustanut Kiinaa maajoukkuetasolla Pariisin olympialaisissa 2024. Han on edustanut myös New York Libertyä WNBA:ssa. Han oli ensimmäinen WNBA:han varattu kiinalaispelaaja 22 vuoteen ja nuorin varaustilauksessaan varattu pelaaja. Han oli WNBA:n pisin aktiivipelaaja ja toiseksi pisin koskaan WNBA:ssa pelannut pelaaja.
## Lähteet
Aurora Melbourne Central

**Aurora Melbourne Central** on Melbournessa Australiassa sijaitseva 271 metriä korkea, 85-kerroksinen pilvenpiirtäjä, joka on maan kolmanneksi korkein rakennus. Rakennuksessa on huoneistohotelli ja asuinhuoneistoja. Torni rakennettiin vuosina 2015–2019, ja sen päämateriaali on betoni.

## Lähteet

## Aiheesta muualla
101 Collins Street

**101 Collins Street** on Melbournessa Australiassa sijaitseva 260 metriä korkea, 50-kerroksinen pilvenpiirtäjä. Rakennus on toimistokäytössä, ja sen rakenne on pääosin komposiittia. Rakennus valmistui vuonna 1991.

## Lähteet
Crown Sydney

**Crown Sydney** tai **One Barangaroo** on Sydneyssä Australiassa sijaitseva 271 metriä korkea pilvenpiirtäjä, joka on kaupungin korkein rakennus. Tornin rakennettiin vuosina 2016–2020, ja siinä on 71 kerrosta. Rakennuksessa on hotelli ja asuinhuoneistoja, ja siinä on komposiittirakenne. Rakennuksen suunnitteli arkkitehtitoimisto WilkinsonEyre.

## Lähteet

## Aiheesta muualla

* Viralliset kotisivut